**Békésszentandrási Vendégház**

*NTAK reg.sz.:* ***EG21002486***

**Kedves Munkatársak!**

A Magyar Agrár- és Élettudományi Egyetem által üzemeltetett *Békésszentandrási Vendégház*

ez év nyarán is várja a pihenni, kikapcsolódni vágyókat. A maximum 10 fő befogadására alkalmas vendégház és a környék számos programot és lehetőséget biztosít az ideutazóknak!

**Üdülési díjak:**

|  |  |
| --- | --- |
| **Teljes vendégház (max. 10 fő/nap)** | **Szállásdíj** |
| Egyetemi alkalmazott, hallgató és (SZIE-MATE) nyugdíjas foglalás esetén | **20 000 Ft / nap** |
| Minden külsős foglalás esetében | **30 000 Ft / nap** |

**További információ:**

* A Vendégház maximum 10 főt tud elszállásolni.
* A Kormány az egyes, a veszélyhelyzet ideje alatt alkalmazandó gazdasági szabályokról szóló 696/2020. (XII. 29.) Korm. rendeletével módosította 498/2020. (XI. 13.) Korm. rendeletét, amely szerint **2021. január 1. napjától a** veszélyhelyzet kihirdetéséről szóló 478/2020. (XI. 3.) Korm. rendelet szerinti **veszélyhelyzet megszűnéséig az ebben az időszakban eltöltött vendégéjszaka utáni idegenforgalmi adót az adó alanyának nem kell megfizetnie.**

* **A Kormány 60/2021. (II.12.) Korm. rendelet alapján csak védettségi igazolvánnyal vehető igénybe a szolgáltatás.**

 **A védettségi igazolvány személyazonosító vagy útlevél felmutatásával együtt érvényes.**

* A járványhelyzetre való tekintettel, amennyiben az üdülés a kormány óvintézkedésének következtében hiúsul meg, a befizetett üdülési díjat visszautaljuk.
* Az üdülés során kérjük a higiéniai körülmények fokozott betartását!

**Néhány információ az üdülőről:**

* A vendégház Békésszentandráson közvetlen vízparton, a híres Szentandrási Sörfőzdétől alig 50 m-re található. A vendégházban 4 szoba, 2 fürdőszoba, 1 nappali, konyha, és pince található. A konyhában 10 fő részére teljes konyhai felszereltség, mikró stb. található. Az udvaron grillezési, főzési lehetőség adott. A vendégházban egy 3 személyes kenu a vendégek rendelkezésére áll. A szobák és a teljes vendégház klimatizált, kábel tv és internet szolgáltatás kiépített.
* A vendégház Szarvastól alig 4,5 km-re fekszik, teljes kerékpárút van kiépítve. A Szarvasi Arborétum, a Víziszínház, a Körösvölgyi Látogatóközpont és Állatpark 15 perces kerékpártúrával megközelíthető.
* Lehetőség van SUP bérlésére, valamint kerékpárbérlésre is előre egyeztetett időpontban.
* A holtág rendkívül jó horgászati lehetőségeket nyújt, napijegyet a Békésszentandrási Nagyközség helyi horgászüzletében és egyéb üzletekben is lehet vásárolni.
* A szobákat az érkezés napján 14.00 órától lehet elfoglalni, a távozás napján pedig 10.00 óráig kell elhagyni a szállást.
* ***A szállás díját előre utalással kell rendezni.***
* A szállásfoglalással és minden egyéb információval a kapcsolatfelvétel után munkatársunk örömmel áll rendelkezésükre!
* A gépjárműveik parkolása a telken belül biztosított.

**A jelentkezéshez szükséges információk:**

Jelentkezni elektronikus úton lehet Futó Szilviánál a futo.szilvia@uni-mate.hu címen az olvashatóan kitöltött jelentkezési lap megküldésével, vagy a +36306879906 telefonon lehetséges.

Felhívjuk szíves figyelmüket, hogy a szobafoglalások beérkezési sorrendben történnek.

**Várjuk Békésszentandráson a Körösök szívében!**

A MATE Vagyongazdálkodási Igazgatósága